Diari Oficial de la Generalitat Valenciana


Sumari del DOGV 4295, del 18-07-2002 (2002/7768)

RESOLUCIÓ de 9 de juliol de 2002, del sotssecretari de l'Oficina de Ciència i Tecnologia, per la qual es concedixen les beques per a la formació de personal investigador de caràcter predoctoral (modalitat B).
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4295

Data del DOGV
:   18-07-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/7768


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ de 9 de juliol de 2002, del sotssecretari de l'Oficina de Ciència i Tecnologia, per la qual es concedixen les beques per a la formació de personal investigador de caràcter predoctoral (modalitat B). [2002/X7768]
  
L'annex II de la Resolució de 3 de desembre de 2001, del vicepresident segon del Govern Valencià, per la qual es convoquen beques per a la formació de personal investigador de caràcter predoctoral, establix les bases per a la resolució de les ajudes de referència.
  
La base 10 de l'annex II de la Resolució de 3 de desembre, abans referida, disposa que el sotssecretari de l'Oficina de Ciència i Tecnologia resoldrà la concessió de les ajudes convocades per esta.
  
En virtut de tot això, i una vegada comprovades les sol·licituds presentades i finalitzat el procés d'avaluació, resolc:
  
Primer
  
Concedir les beques per a la formació de personal investigador de caràcter predoctoral, a les persones beneficiàries que figuren relacionades en l'annex I de la present resolució.
  
Segon
  
Autoritzar la despesa i disposar del crèdit corresponent per al pagament a les persones beneficiàries que figuren en l'annex I, per un import total de 425.677,12 euros i a les entitats beneficiàries que figuren en este annex per un import total de 120.202,40 euros, a càrrec de l'aplicació pressupostària 48.03.74.257.13.7 línia de subvenció T4015000.
  
Tercer
  
El període de gaudi d'estes beques serà el comprés entre el 15 de juliol i el 31 de desembre de 2002.
  
Quart
  
El termini per a la incorporació dels becaris al centre o departament serà de deu dies comptadors des del dia 15 de juliol de 2002, s'entén que si no s'incorpora en el dit termini renuncia a la beca, llevat que compte amb autorització d'ajornament segons el que preveu la base 14.1 de la Resolució de 3 de desembre de 2001. A estos efectes el vicerector o vicerectora d'investigació o representant legal de la institució haurà d'acreditar davant la Sotssecretaria de l'Oficina de Ciència i Tecnologia la dita incorporació dins dels deu dies següents a la data en què es produïsca.
  
Cinquè
  
La dotació mensual bruta serà de 961,62 euros, que es lliurarà a les persones beneficiàries anticipadament. La primera mensualitat es lliurarà després de l'acreditació de la incorporació del becari o de la becària al centre d'investigació corresponent.
  
La beca inclou una dotació addicional de 1.502,53 euros anuals, que es lliurarà anticipadament a les entitats on realitza el treball d'investigació el becari o la becària, que figuren en l'annex I de la present resolució. L'esmentada dotació addicional obligatòriament haurà de destinar-se a les despeses previstes en la base 4.2 de l'annex II de la resolució de convocatòria de referència.
  
Les entitats beneficiàries hauran de justificar correctament les ajudes complementàries davant la Sotssecretaria de l'Oficina de Ciència i Tecnologia abans del 31 de gener de 2003. Així mateix, i en el cas de no haver sigut gaudida per part dels becaris la totalitat de l'ajuda complementària, en el termini abans referit, les entitats beneficiàries hauran de reintegrar l'import corresponent a la Sotssecretaria de Política Pressupostària i Tresor de la Generalitat Valenciana.
  
Sisé
  
Les persones beneficiàries d'estes beques estan obligades al compliment de les bases de la Resolució de 3 de desembre de 2001, abans referida.
  
Seté
  
D'acord amb el que disposen els articles 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des del dia següent de la publicació de la present resolució.